[{"text_idx": "#000000", "text": "S\u030cabloonva\u0308rvimine on lo\u0303bus, mitmeku\u0308lgne ning loovust arendav. Oleme a\u0308a\u0308retult ro\u0303o\u0303msad oma tuhandete klientide u\u0308le, ning et saaksite meie toodetega veelgi rohkem rahul olla, toome va\u0308lja vastused korduma kippuvatele ku\u0308simustele. Teeme teile puust ja punaseks, kuidas see s\u030cabloonva\u0308rvimine ikkagi ka\u0308ib ning mida kindlasti arvesse vo\u0303tta, et tulemus vastaks ootustele. S\u030cabloonva\u0308rvimine on lo\u0303bus ettevo\u0303tmine koos pere ja so\u0303pradega. Ka\u0308esoleval pildil saab uue ilme ilusalongi sein Ecuadoril."}, {"text_idx": "#000001", "text": "VA\u0308RV: Seinte va\u0308rvimise korral soovitame ta\u0308ismatti seinava\u0308rvi Sadolin Bindo 7. See on kujunenud meie tiimi lemmikuks, misto\u0303ttu julgeme soovitada ko\u0303igile klientidele. La\u0308ikivatest va\u0308rvidest sobib s\u030cabloonva\u0308rvimiseks ideaalselt Tikkurila Taika seeria, mis toodab erinevates toonides pa\u0308rlmutter va\u0308rve. Po\u0303randate va\u0308rvimiseks sobib ha\u0308sti na\u0308iteks Sadolin Vatrum. Nb! Ta\u0308psemalt saate po\u0303randate va\u0308rvimise kohta lugeda meie eelnevast postitusest. RULL: Va\u0308rvimiseks sobib ko\u0303ige paremini lu\u0308hikese karvaga veluurist lakirull, mis ei ima liigselt va\u0308rvi ning katab pinna o\u0303hukese kihina. Lakirulli kasutatakse va\u0308rvimiseks nii seinte kui po\u0303randate korral. U\u0308LEJA\u0308A\u0308NUD TO\u0308O\u0308VAHENDID:"}, {"text_idx": "#000002", "text": "niiske lapp (kui veebaasil va\u0308rv juhtub laiali minema, on see vo\u0303imalik lapiga koheselt a\u0308ra pu\u0308hkida, nagu poleks midagi juhtunudki)\nva\u0308ike pintsel vo\u0303imalike vigade parandamiseks"}, {"text_idx": "#000003", "text": "Va\u0308rvitav pind peab olema puhas tolmust ja rasvadest, ning ku\u0308llaltki sile. Tekstuursel krohvipinnal ei tasu perfektset tulemust loota. Soovitame seinaa\u0308a\u0308red ning lae- ja po\u0303randaliistud katta paberteibiga, po\u0303randad jo\u0303upaberi vo\u0303i ajalehtedega. Oluline on ka arvestada, et muster algaks ja lo\u0303peks sama kaugel mo\u0303lemast seinaa\u0308a\u0308rest. Seega mo\u0303o\u0303tke, kui lai on s\u030cablooni a\u0308a\u0308r, ning katke sama lai riba teibiga seina vastasservas. Nii toimides saavad soovitud tulemuse ka suurimad korraarmastajad."}, {"text_idx": "#000004", "text": "Soovitame alustada u\u0308levalt nurgast ning sellest seinaa\u0308a\u0308rest, mis ja\u0308a\u0308b na\u0308htavamale kohale. S\u030cablooni esimest korda seinale paigutades on a\u0308a\u0308rmiselt oluline, et see ja\u0308a\u0308ks otse. Kes oma silma ei usalda, vo\u0303ib appi vo\u0303tta loodi. Olles esimese paigutusega edukalt u\u0308hele poole saanud, ei ole vaja muud kui s\u030cablooni u\u0308henduskohti ja\u0308rgides edasi va\u0308rvida."}, {"text_idx": "#000005", "text": "S\u030cabloonva\u0308rvimine on lihtne ja loogiline, kui ja\u0308rgida tehnika po\u0303hito\u0303desid:"}, {"text_idx": "#000006", "text": "Kasta va\u0308rvirull vaid osaliselt va\u0308rvivanni. U\u0308leni mitte kasta, kuna u\u0308leliigse va\u0308rvi peab enne va\u0308rvima asumist nagunii ajalehe vo\u0303i jo\u0303upaberi peale maha rullima. Seega on mo\u0303istlikum kohe alguses va\u0308hem va\u0308rvi vo\u0303tta.\nRulli va\u0308rv ajalehe peal u\u0308htlaselt rullile.\nKata s\u030cabloon esimese o\u0303hukese va\u0308rvikihiga. Esimene kiht vo\u0303ib kergelt la\u0308bi paista! Ideaalsete piirjoonte saavutamisel on o\u0303huke va\u0308rvikiht va\u0308ga oluline, sest nii saad avaldada rullile tugevamat survet ka va\u0308ikeseid detaile va\u0308rvides.\nPaari minuti pa\u0308rast, kui esimene kiht on tahenenud, kanna peale teine o\u0303huke kiht. Kaks o\u0303hukest kihti va\u0308rvi ja\u0308tavad ilusa u\u0308htlase tulemuse.\nU\u0308mberpaigutamine: S\u030cablooni on vo\u0303imalik edasi to\u0303sta koheselt- ja\u0308lgige vaid, et ei asetaks teipi a\u0308sja va\u0308rvitud pinnale. U\u0308henduskohtade kindlakstegemine ei ole keeruline- s\u030cablooni nurkades on u\u0308hesugused motiivid, mis tuleb vaid va\u0308rvitud osaga kohakuti paigutada. U\u0308henduskohad on olemas nii horisontaalseks kui vertikaalseks u\u0308mberpaigutamiseks."}, {"text_idx": "#000007", "text": "Rulli puhastamine u\u0308leliigsest va\u0308rvist. Esimene va\u0308rvikiht vo\u0303ib julgelt la\u0308bi kumada, nagu na\u0308ha pildil. U\u0308mberpaigutamine on tehtud lihtsaks selgete u\u0308henduspunktide abil. S\u030cabloon on piisavalt elastne ka nurkade va\u0308rvimiseks."}, {"text_idx": "#000008", "text": "Ruum vo\u0303iks olla soe, kuna soojas kuivab va\u0308rv oluliselt kiiremini.\nEt s\u030cablooni u\u0308mber paigutades ei peaks minutitki ootama, soovitame paigutada vaheldumisi horisontaalselt ja vertikaalselt. Lahti seletatuna ta\u0308hendab see, et kui teete u\u0308mberpaigutuse paremale, siis ja\u0308rgmise soovitame teha esimese alla. Nii jo\u0303uab va\u0308rvitud pind paremal ilusasti kuivada, samal ajal kui va\u0308rvite teisest kohast. Nii vaheldumisi ko\u0303rvale ja alla liikudes ei pea muretsema, kas eelnev pind sai ikka piisavalt taheneda."}, {"text_idx": "#000009", "text": "Eriti kiirete tulemuste saavutamiseks vo\u0303te kasutada ka mitut s\u030cablooni."}, {"text_idx": "#000010", "text": "Va\u0308rvimisto\u0308o\u0308del tuleb alati ette takistusi, nagu po\u0303randaliistud, pistikupesad, akna- ja ukseavad, radiaatorid... Ko\u0303ik takistused, mis on va\u0308hegi eemaldatavad, eemaldage. Kardinapuud, lu\u0308litite ja pistikupesade raamid ning muud vidinad saab hiljem ho\u0303lpsasti tagasi kruvida. Teame omast ka\u0308est, et see liigutus on vaeva va\u0308a\u0308rt, kuna va\u0308rvimisto\u0308o\u0308 vo\u0303ib osutuda a\u0308a\u0308rmiselt tu\u0308u\u0308tuks, kui peate va\u0308rvima pisikeste detailide u\u0308mbert. Esemete korral, mida ei anna eemaldada, soovitame va\u0308rvida esmalt suuremad pinnad ning ja\u0308tta takistuse u\u0308mbert va\u0308rvimata. Hiljem saate seal va\u0308ikeste lisas\u030cabloonidega to\u0308o\u0308 edukalt lo\u0303pule viia. Oletame, et seinas on radiaator. Va\u0308rvige esmalt suurem seinapind, ning ja\u0308tke radiaatori u\u0308mbrus viimaseks. Seal kasutage va\u0308ikest lisas\u030cablooni, mille leiate toote pakist. Kui va\u0308rvirull radiaatori taha ei mahu, To\u0303mmake radiaatori u\u0308mber paberteibiga raam, et mustripind lo\u0303peks konkreetselt ja vo\u0303imalikult radiaatori la\u0308hevalt. Nii ja\u0308a\u0308b lo\u0303pptulemus puhas ja korrektne. Ukse- ja aknaavad ning po\u0303randaliistud: Kui Teie kodu on ehitusja\u0308rgus, siis on soovitatav teostada ka dekoratiivva\u0308rvimine enne liistude paigaldamist. Kui aga liistud juba paigas, on parimaks abivahendiks maalriteip. Pange ta\u0308hele, et s\u030cablooni ei ole vo\u0303imalik painutada nii, et saaksite va\u0308rvida ta\u0308pselt liistuni. Selleks ongi mo\u0303istlik to\u0303mmata liistu ko\u0303rvale seinale umbes 1-1,5 cm teibiriba, et muster lo\u0303peks konkreetselt veidi enne liistu. Na\u0308ide mustri korrektsest lo\u0303petamisest enne piirdeliistu. Sirge joone saavutamiseks on piirdeliistu ko\u0303rvale to\u0303mmatud 1.5 cm laiune maalriteip. Po\u0303randa la\u0308hedalt va\u0308rvides kinnitage s\u030cablooni u\u0308lemine osa seinale ning ja\u0308tke alumine osa vabalt rippuma. Nii saate so\u0303rmedega kaasa aidates s\u030cablooni vastu seina suruda, ilma et see kusagilt kiskuma ja\u0308a\u0308ks. Va\u0308ikeste detailide va\u0308rvimisel tuleb kasuks pintselsvamm, mida mu\u0308u\u0308akse kunstitarvete poodides."}, {"text_idx": "#000011", "text": "S\u030cabloon puhastatakse vahetult pa\u0308rast kasutamist sooja vee ning no\u0303udepesuharja abil. Kuna meie s\u030cabloonid on u\u0308sna suured, on ko\u0303ige mugavam pesta neid vannis vo\u0303i dus\u030cinurgas. Jooksva sooja vee all eemaldub va\u0308rv ilma suurema vaevata. NB! Peske s\u030cablooni mo\u0303lemalt poolt, et eemaldada ka s\u030cablooni a\u0308a\u0308re alla sattunud va\u0308rv! Ko\u0303ige olulisem on mustri a\u0308a\u0308red ta\u0308ielikult puhtaks saada. Kui s\u030cabloon on puhas, asetage see jo\u0303upaberi vo\u0303i ajalehtede vahele- paber imab kogu vee sisse ning saate asuda koheselt edasi va\u0308rvima. Kindluse mo\u0303ttes vo\u0303ite s\u030cablooni veel majapidamispaberiga u\u0308le tupsutada, sest niisket s\u030cablooni kasutades la\u0308heb va\u0308rv kahtlemata laiali. S\u030cablooni pesemine voolava vee all. StenCilit tiim soovib teile ladusat va\u0308rvimisto\u0308o\u0308d ning ro\u0303o\u0303mu kaunist tulemusest! Ta\u0308iendava info saamiseks soovitame tutvuda meie o\u0303ppevideotega."}, {"text_idx": "#000013", "text": "Stencilit seinashabloonidega anname vahendi uudse seina loomiseks - vali ise va\u0308rv, muster ja tee ise - vo\u0303i kutsu meid paigaldama!"}, {"text_idx": "#000014", "text": "Keraamiliste plaatide va\u0308rvimine: 12 lihtsat sammu"}, {"text_idx": "#000015", "text": "Inspiratsiooni neile, kes ihkavad oma koju rohkem va\u0308rve"}]